wannaphong/clean_thaiwikipedia huggingface dataset:
# โปรดักชัน ไอ.จี
โปรดักชัน ไอ.จี  เป็นสตูดิโอและผู้ประกอบการด้านอนิเมะของญี่ปุ่น มีสำนักงานใหญ่ในโคกูบุนจิ กรุงโตเกียว ก่อตั้งขึ้นในปีค.ศ. 1987 ในชื่อว่า IG Tatsunoko Limited ถือเป็นสตูดิโอสาขาหนึ่งของ Tatsunoko Productions คำว่า IG มาจากชื่อผู้ก่อตั้งทั้งสองคือ อิชิกาวะและโกโตะ อย่างไรก็ตาม อิชิกาวะชอบเรียก IG เป็นภาษาญี่ปุ่นว่า "อิสึตโมะ เก็งกิ" (สบายดีทุกเมื่อยาม) ต่อมาในปี 1998 บริษัทได้เปลี่ยนชื่อเป็น Production I.G 

โปรดักชัน ไอ.จี ได้มีส่วนร่วมในการสร้างอนิเมะมาแล้วไม่ต่ำกว่า 100 เรื่อง ผลงานที่โดดเด่นที่สุดคือ ปฏิวัติหัตถ์ราชัน, ไซโค พาส ถอดรหัสล่า, อีเดน ออฟ ดิ อีสท์, โกสต์ อิน เดอะ เชลล์ และ ตำนานวีรบุรุษแห่งกาแล็กซี: ดี น็อย เธเซอ
# ศึกชิงขุมทรัพย์สะท้านภพ
ศึกชิงขุมทรัพย์สะท้านภพ  เป็นละครโทรทัศน์ที่สร้างขึ้นในปี ค.ศ. 2002 ละครโทรทัศน์ที่ดัดแปลงเรื่องราวมาจากวรรณกรรมชิ้นเอกของโกวเล้ง เรื่อง บุตรที่สิบเอ็ด นำแสดงโดย หยู เป่า, เอธีน่า ชู, อู๋ ฉีหลง, หม่า ย่าซู, ว่าน หงเจี๋ย, หลิว ซื่อถง ออกอากาศทางช่อง CCTV ในประเทศจีน

 เนื้อเรื่องย่อ 
ก่อนที่ ชอลิ้วเฮียง จะสิ้นใจได้เปิดเผยความลับเรื่องขุมทรัพย์ต่อสกุลเซียว จากนี้อีกหกสิบปี ทายาทของตนจะปรากฏตัวเพื่อนำขุมทรัพย์กลับคืนไป สกุลเซียวมีคนละโมบอยากได้ขุมทรัพย์มาครอง  ด้วยเหตุนี้จึงนำมาซึ่งความหายนะของสกุลเซียว พ่อของเซียวสืออี้หลาง ไม่อยากให้ประวัติศาสตร์ซ้ำรอย เกิดเหตุโศกนาฏกรรมในอดีต จึงกัดฟันฆ่าน้องชายของเซียวสืออี้หลาง ทำให้เซียวสืออี้หลางเป็นคนเดียวที่รู้ความลับเรื่องนี้ จนกลายเป็นผู้ต้องหาคดีอุกฉกรรจ์ เป็นที่หมายหัวของทางการและบรรดาชาวยุทธ แต่มีเพียงมือปราบ ฟงซื่อเหนียง คนเดียวที่เชื่อว่าเซียวสืออี้หลางเป็นผู้บริสุทธิ์ แต่ด้วยติดที่ฐานะเป็นมือปราบจึงต้องทำตามหน้าที่สือหาความจริงให้กระจ่าง ยุทธภพมีข่าวลือว่าดาบล่ากวางและขุมทรัพย์เกี่ยวพันกัน  เพื่อไม่ให้ข่าวลือขยายวงกว้างออกไป เซียวสืออี้หลางจึงขโมยดาบล่ากว่างไป นึกไม่ถึงว่าดาบล่ากวางกลับเป็นของปลอม ส่วนดาบล่ากวางของจริงนั้นอยู่ในมือคนลึกลับองค์ชายน้อย องค์ชายน้อยลักพาตัว เสิ่นปี้จิน หญิงงามอันดับหนึ่งของแผ่นดิน เซียวสืออี้หลางสือหาความจริงยื่นมือช่วยเหลือเสิ่นปี้จินและพานางหลบหนีไป

 นักแสดง 
 หยู เป่า รับบท หลิน เฉิงปี่
 เอธีน่า ชู รับบท เฉิน ปี้จุน
 อู๋ ฉีหลง รับบท เซี่ยวซื่อ อี้หลาง
 หม่า ย่าซู รับบท ฟง สื่อเหนียง
 ว่าน หงเจี๋ย รับบท หยาง ไค่ไถ่
 หลิว ซื่อถง รับบท เหลียน เฉิงจิ่น
 หยาง จุ้นยี่ รับบท เหลียง เจี่ยว
 จาง จิน รับบท เสี่ยอิง
 เจิ้ง อู่จี รับบท เฉิน ไถ่จุน
 ซุ่ย เจ๋อหมิง รับบท ซื่อหม่า เซียง
 กง เสี่ยวฮุ่ย รับบท ซู่ซู่
 อู๋ เจิ้น รับบท เซี่ยว เหยาโห
 หลี่ เชี่ยน รับบท เสี่ยว กงสื่อ
 ซุน เป่ากวง รับบท ไป๋หยาง
 เฉา เฟิง รับบท ลี่ เหลี่ยว
 เจิ้ง จื่อเชา รับบท หนี่เชียว
 เสา ซี่เหวิน รับบท เสี่ยว เซียง
# โดริโทส
โดริโทส  เป็นแบรนด์แผ่นข้าวโพดกรอบของอเมริกัน ผลิตตั้งแต่ปีค.ศ. 1964 โดย Frito-Lay เป็นบริษัทในเครือของ PepsiCo รสชาติดั้งเดิมของโดริโทสคือรสนาโช่ชีส แม้ว่าจะมีรสชาติอื่นๆออกมาใหม่จากทางบริษัท โดริโทสนั้นมีต้นกำเนิดมาจากร้านอาหารในดิสนีย์แลนด์

โดริโทสยังได้รับความโด่งดังจากแคมแปญทางการตลาด รวมทั้งโฆษณาจำนวนมากที่ออกอากาศในช่วง ซูเปอร์โบวล์

 ประวัติ 
ผลิตภัณฑ์ต้นตำรับถูกผลิตขึ้นที่ Casa de Fritos (ปัจจุบันเป็น Rancho Del Zocalo) ที่ ดิสนีย์แลนด์ ใน อนาไฮม์, รัฐแคลิฟอร์เนีย ในช่วงต้นทศวรรษที่ 1960

thumb|"รสนาโช่ชีส" ของโดริโทส
# อเลคซานดร์ กอลอวคอ
อเลคซานดร์ วาเลนตีช กอลอวคอ' (, ; เกิด 29 มกราคม ค.ศ. 1964) เป็นนายทหารชั้นยศเคอเนิลเจเนอรัลของกองทัพรัสเซีย และเป็นผู้บัญชาการกองกำลังอวกาศรัสเซีย ตั้งแต่ 1 สิงหาคม ค.ศ. 2015

ตั้งแต่ 24 ธันวาคม ค.ศ. 2012 จนถึง 31 กรกฎาคม ค.ศ. 2015 อเลคซานดร์เคยได้ดำรงตำแหน่งผู้บัญชาการกองกำลังกลาโหมแฃเอโรสเปกแห่งรัสเซียด้วย
# ยัยเป็ดขี้เหร่
ยัยเป็ดขี้เหร่  เป็นทีวีซีรีส์ที่ออกอากาศในประเทศไทยตั้งแต่วันที่ 9 มีนาคม 2558 - 7 กันยายน 2558The Ugly Duckling บน IMDB โก้ วศิน หมดสภาพ เจอสาวน้ำสาดหน้ากลางเวที เปิดฉากซีรีส์ UGLY BETTYออกอากาศทุกวันจันทร์ เวลา 22.00-23.00 น. ทาง ไทยรัฐทีวี ช่อง 32 HD''ไทยรัฐทีวี'' ผุดละครเรื่องแรกของสถานี ''ยัยเป็ดขี้เหร่ UGLY BETTY THAILAND''“ไทยรัฐทีวี” ผุดละครเรื่องแรกของสถานี ดึง “กันตนา โมชั่น พิคเจอร์ส” ผลิต ซีรีส์ดัง “ยัยเป็ดขี้เหร่ UGLY BETTY THAILAND”“ไทยรัฐทีวี” เปิดตัวละครเรื่องแรก “ยัยเป็ดขี้เหร่” (Ugly Betty Thailand) 

ดัดแปลงจากต้นฉบับซีรีส์ตะวันตกGoing West: To cheer or jeer? Thai television landscape sees a surge of American remakes จาก ฺBangkok Post Yo soy Betty, la fea สัญชาติโคลัมเบีย ซึ่งผ่านการผลิตมาแล้วกว่า 19 ฉบับ เพื่อออกอากาศใน 23 ประเทศ กระจายสู่กว่า 57 ประเทศทั่วโลกหยิบละครต่างชาติตีความฉบับไทยใน ยัยเป็ดขี้เหร่ ในฉบับอเมริกันคือ Ugly Betty บทประพันธ์ต้นฉบับโดย Fernando Gaitán พัฒนาบทโดย Liliana Hernández บทโทรทัศน์โดย ชูเกียรติ ศักดิ์วีระกุล, นิวรุจ ฑีฆะโภวรรณ, รังสิมันตุ์ กิจชัยเจริญ กำกับการแสดงโดย วทัญญู อิงควิวัฒน์ ผลิตโดย บริษัท กันตนา โมชั่น พิคเจอร์ส จำกัดเรื่องย่อ ยัยเป็ดขี้เหร่“โก้ วศิน” จับคู่ “เบบี้มายด์” ขึ้นแท่นพระ-นางครั้งแรกในชีวิตThe many facets of Piyarat Kaljareuk

 เรื่องย่อ 
“เป็ด” (เบบี้มายด์-ปรัชญานันท์ สุวรรณมณี) บัณฑิตสาวจบใหม่ดีกรีเกียรตินิยมเหรียญทอง ต้องผิดหวังซ้ำๆ จากการสมัครงานเพราะรูปร่างหน้าตา แต่ “ดนัย พีรมิตร” (วศิน อัศวนฤนาท) หนุ่มเพลย์บอยที่ทำอะไรไม่เป็นได้เลือกเธอเข้ามาเป็นเลขา ดนัยเป็นทายาทของ “บดินทร์” (สุเชาว์ พงษ์วิไล) ซีอีโอบิรษัท “พอร์ช บิวตี้” บริษัทนำเข้าเครื่องสำอางชั้นนำ ที่พ่อและแม่ของดนัย “งามแข” (นิโคล เทริโอ) หมายมั่นจะให้เป็นซีอีโอคนต่อไป เป็ดต้องช่วยเหลือดนัยในการชิงตำแหน่งซีอีโอ ซึ่งต้องชิงดีชิงเด่นกับคลื่นใต้น้ำอย่าง “อลิซ” (ซอนย่า คูลลิ่ง) ผู้บริหารสาวหน้าใหม่แต่มากด้วยความสามารถ และ “เมษา” (เจนนี่ อรณิชา อัครเศวยา) จากตระกูลพลากร อีกหนึ่งผู้ร่วมก่อตั้งบริษัท เรื่องย่อ ยัยเป็ดขี้เหร่

 นักแสดงและตัวละคร 
+นักแสดงตัวละครปรัชญานันท์ สุวรรณมณีเป็ด (ฉบับอเมริกัน : Betty Suarez)“Ugly Betty เวอร์ชันไทย” น่าดูแค่ไหน? เทียบกันตัว-ตัว!วศิน อัศวนฤนาทดนัย พีรมิตร (ฉบับอเมริกัน : Daniel Meade)ซอนย่า คูลลิ่งอลิสา พลากร (อลิซ) (ฉบับอเมริกัน : Wilhelmina Slater)นิโคล เทริโองามแข พีรมิตรสุเชาว์ พงษ์วิไลบดินทร์ พีรมิตรมาริสา อานิต้าเอ็ม (มีนา พลากร)อรณิชา อัครเศวยาเมษา พลากร (เมย์)สุคนธวา เกิดนิมิตรอมิตา พึ่งธานินทร์ (แอม) (ฉบับอเมริกัน : Amanda Tanen)นิติ ชัยชิตาทรเจ๊โก้ (ฉบับอเมริกัน : Marc St. James)นิธิพนธ์ ดุริยะสีห์สกุลเต๋ออนุสรา วันทองทักษ์แคทณัฐวุฒิ ตรีวิศวเวทย์นัทโจนาธร โฮลแมนโชติสุวีรยา ทองมีดาวเรืองสิทธิชัย เอี่ยมสอาดเจตวรุตม์ ภัทราเวสส์สกุลไก่
# คาบสมุทรแอวาลอน
คาบสมุทรแอวาลอน  เป็นคาบสมุทรขนาดใหญ่ (9,220 กม²"Avalon Peninsula". The Canadian Encyclopedia.  ) ทางตะวันออกเฉียงใต้ของเกาะนิวฟันด์แลนด์

คาบสมุทรเป็นบ้านของผู้คน 262,410 คน ราวร้อยละ 51 ของประชากรในนิวฟันด์แลนด์ จากข้อมูลการสำรวจสำมะโนประชากรแคนาดาปี ค.ศ. 2011 คาบสมุทรยังเป็นที่ตั้งของเมืองเซนต์จอนส์ เมืองหลวงและเมืองที่ใหญ่ที่สุดของรัฐ สามารถติดต่อกับพื้นที่ใหญ่กับเกาะโดยผ่านคอคอดแอวาลอน ที่มีความกว้าง  บริเวณคาบสมุทรยังเป็นแหล่งจับปลาใกล้กับแกรนด์แบงส์ ยังมี 4 อ่าวสำคัญคือ อ่าวทรินิตี อ่าวคอนเซปชัน อ่านเซนต์แมรี และอ่านแพลเซนเทีย ที่เป็นศูนย์กลางอุตสาหกรรมจับปลาของนิวฟันด์แลนด์
# กีฬากระโดดน้ำในเอเชียนเกมส์ 2018
กีฬากระโดดน้ำในเอเชียนเกมส์ 2018 กำหนดจัดขึ้นที่ศูนย์กีฬาทางน้ำ เกเบกา จาการ์ตา ประเทศอินโดนีเซีย ตั้งแต่วันที่ 28 สิงหาคม ถึง 1 กันยายน ค.ศ. 2018

 ประเทศที่เข้าร่วมแข่งขัน 
มีนักกีฬาทั้งหมด 87 คนจาก 14 ประเทศเข้าร่วมแข่งขันในครั้งนี้ (ตัวเลขในวงเล็บหมายถึงจำนวนนักกีฬา)

 สรุปเหรียญรางวัล 
 ตารางเหรียญรางวัล 
1 1060162 02353 01344 01345 0011 รวม  10  10  10  30

 ผู้ได้รับเหรียญรางวัล 
 ชาย 
สปริงบอร์ด 1 เมตร 462.15 432.85 382.70สปริงบอร์ด 3 เมตร 560.80 540.05 456.20แฟลตฟอร์ม 10 เมตร 579.10  566.60  477.55 ซิงโครไนซ์สปริงบอร์ด 3 เมตรเฉา ยฺเหวียนเซี่ย ซืออี้  479.52 คิม ย็อง-นัม อู ฮา-รัม  412.74เค็น เตราอูชิโช ซาไก  408.57ซิงโครไนซ์แฟลตฟอร์ม 10 เมตรเฉิน อ้ายเซินหยาง ห่าว  466.47คิม ย็อง-นัม อู ฮา-รัม  406.05ฮย็อน อิล-มย็องริม คุม-ซ็อง  395.04

 หญิง 
สปริงบอร์ด 1 เมตร 323.55 306.50  265.35 สปริงบอร์ด 3 เมตร 389.40  383.40  330.75แฟลตฟอร์ม 10 เมตร 405.45 395.30  367.90 ซิงโครไนซ์สปริงบอร์ด 3 เมตรจาง หย่าหนีซือ ถิงเหมา  335.70อึ้ง ยัน ยีนูร์ ดาบีตะฮ์ ซาบรี  298.23คิม กวัง-ฮึยคิม มี-ฮวา  282.78ซิงโครไนซ์แฟลตฟอร์ม 10 เมตรจ่าง หมิ่นเจี๋ยจาง เจียฉี  361.38คิม กุก-ฮยังคิม มี-แร  337.86เลิ่ง มุน ยีนูร์ ดาบีตะฮ์ ซาบรี  310.80
# การตีโฉบฉวยแซ็ง-นาแซร์
การตีโฉบฉวยแซ็ง-นาแซร์หรือปฏิบัติการแชร์เรียท เป็นการโจมตีสะเทิ้นน้ำสะเทิ้นบกที่ประสบความสำเร็จของอังกฤษบนอู่ต่อเรือแห้งบนทะเลนอร์ม็องดีที่ได้รับการคุ้มกันอย่างแน่นหนาที่แซ็ง-นาแซร์ในฝรั่งเศสภายใต้การยึดครองของเยอรมันในช่วงสงครามโลกครั้งที่สอง ปฏิบัติการครั้งนี้ได้รับรองโดยราชนาวีและคอมมานโดบริติชภายใต้การอุปถัมภ์ของกองบัญชาการปฏิบัติการผสม เมื่อวันที่ 28 มีนาคม ค.ศ. 1942 แซ็ง-นาแซร์ได้ตกเป็นเป้าหมายเพราะการเสียอู่ต่อเรือแห้งจะเป็นการบีบบังคับให้กองเรือรบเยอรมันขนาดใหญ่ที่จำเป็นต้องซ่อมแซม เช่น เรือรบพี่น้องของเรือบิสมาร์คอย่างเทียร์พิตส์ เพื่อย้อนกลับไปยังบ้านทะเลที่ต้องผ่านทางช่องแคบอังกฤษหรือช่องว่างจีไอยูเค ซึ่งจะได้รับการคุ้มกันอย่างแน่นหนาโดยหน่วยบริติช รวมทั้งกองเรือบ้านเกิดแห่งราชนาวี แทนที่จะมีท่าจอดเรือที่มีอยู่บนชายฝั่งมหาสมุทรแอตแลนติกในฝรั่งเศสภายใต้การยึดครองของนาซี True Stories from the SAS and Elite Forces - Jon E Lewis, ISBN: 0752513508

เรือพิฆาตที่ดูล้าสมัยอย่างเรือหลวงแคมพ์เบลทาวน์ (HMS Campbeltown) พร้อมกับเรือขนาดเล็กกว่า 18 ลำ ได้แล่นเรือข้ามช่องแคบอังกฤษไปยังชายฝั่งมหาสมุทรแอตแลนติกในฝรั่งเศสและพุ่งเข้าชนกับประตูทางใต้ของอู่ต่อเรือแห้งนอร์ม็องดี เรือลำนี้ได้ถูกบรรจุด้วยวัตถุระเบิดที่ถูกตั้งเวลาเอาไว้ในการจุดฉนวน ซึ่งถูกซ่อนไว้อย่างดีในกล่องที่ทำด้วยเหล็กกล้าและคอนกรีต จากนั้นระเบิดก็ได้ทำงานในวันต่อมา ส่งผลทำให้อู่เรือต้องปิดตัวลงจนถึง ค.ศ. 1984

กองกำลังของคอมมานโดได้ขึ้นเรือเพื่อทำลายเครื่องจักรและโครงสร้างอื่นๆ การยิงปืนอย่างหนักของเยอรมันที่หมายจะให้จม ก่อเพลิงไหม้ หรือตรึงเรือขนาดเล็กไว้ทั้งหมดที่มีวัตถุประสงค์เพื่อขนส่งหน่วยคอมมานโดกลับไปยังอังกฤษ หน่วยคอมมานโดได้ต่อสู้ตีฝ่าไปยังเมืองเพื่อหลบหนีทางพื้นดิน หลายคนต่างยอมจำนนเมื่อกระสุนของพวกเขาหมดลงหรือถูกโอบล้อมโดยกองกำลังแห่งเวร์มัคท์ที่กำลังปกป้องแซ็ง-นาแซร์

จากจำนวน 611 นายที่ได้เข้าร่วมการโจมตีครั้งนี้ 228 นายได้เดินทางกลับไปยังอังกฤษ, 169 นาย ถูกฆ่าตายและ 215 นายได้ตกเป็นเชลยศึก เยอรมันสูญเสียไปทั้งหมด 360 นาย บางคนที่ไม่รู้ว่าเป็นใครถูกฆ่าตายหลังโจมตีหเมื่อเรือแคมพ์เบลทาวน์ที่ได้ระเบิด เพื่อรับรู้ถึงความกล้าหาญของพวกเขา สมาชิก 89 นายของพรรคพวกจู่โจมได้รับการปูนบำเหน็จด้วยเครื่องราชอิสริยาภรณ์ รวมทั้งวิตตอเรียคลอส ภายหลังสงคราม  แซ็ง-นาแซร์ได้เป็นหนึ่งใน 38 ศึกอันทรงเกรียติเพื่อปูนบำเหน็จให้แก่หน่วยคอมมานโด ปฏิบัติการครั้งนี้ได้ถูกเรียกว่า การตีโฉบฉวยที่ใหญ่ที่สุดของทั้งหมดภายในวงการทหารอังกฤษ
# การเสื่อมของระบบประสาท
การเสื่อมของระบบประสาท  เป็นโรคของระบบประสาทชนิดหนึ่ง คือการค่อยๆ เสื่อมลงของโครงสร้าง และ/หรือ การทำงานของเซลล์ประสาท ซึ่งรวมไปถึงการตายของเซลล์ประสาทด้วย มีโรคเสื่อมของระบบประสาท  หลายโรคที่เป็นผลมาจากกระบวนการเสื่อมเหล่านี้ เช่น อะไมโอโทรปิกแลเทอรัลสเคลอโรซิส โรคพาร์กินสัน โรคอัลไซเมอร์ และโรคฮันติงตัน โรคเหล่านี้ปัจจุบันยังไม่มีวิธีรักษาให้หายขาด ผลการศึกษาวิจัยสมัยใหม่พบว่ามีความคล้ายคลึงกันบางอย่างในกลไกการเกิดโรคเหล่านี้ในระดับต่ำกว่าเซลล์ การค้นพบกลไกเหล่านี้อาจนำไปสู่ความหวังในการรักษาหรือบรรเทา หรือชะลอการดำเนินโรค ของโรคเหล่านี้ได้
# เบน เดวิส (นักฟุตบอลเกิด พ.ศ. 2543)
เบนจามิน เจมส์ เดวิส  เป็นนักฟุตบอลลูกครึ่งไทย-อังกฤษ ปัจจุบันเป็นนักฟุตบอลอาชีพของสโมสรอุทัยธานี  ในไทยลีก และเป็นกองกลางตัวรุกให้ทีมชาติไทย เขาเคยค้าแข้งกับฟูลัม และออกซ์ฟอร์ดยูไนเต็ด

 ชีวิตส่วนตัว 
เดวิสเกิดที่จังหวัดภูเก็ต เป็นบุตรคนที่สามจากทั้งหมดสี่คนของโสภี เดวิส หญิงสัญชาติไทย กับฮาร์วีย์ เดวิส ชาวอังกฤษ เป็นกรรมการผู้จัดการสโมสรฟุตบอลเยาวชน JSSL Singapore ครอบครัวย้ายไปสิงคโปร์เมื่อเดวิสอายุ 5 ปีและได้เป็นพลเมืองของสิงคโปร์ใน ค.ศ. 2009 เขาศึกษาที่โรงเรียนกีฬาของสิงคโปร์จาก ค.ศ. 2013 ถึง 2015 ก่อนย้ายไปศึกษาต่อที่โรงเรียนมัธยมแฮร์โรว์ใน ค.ศ. 2016

 เริ่มต้นอาชีพ 
 ฟูลัม 
เดวิส ได้ลงเล่นให้กับทีมชุดใหญ่ของฟูแลม ในศึกคาราบาว คัพ หรืออีเอฟแอลคัพ ฤดูกาล 2019–20 รอบสองกับเซาแทมป์ตัน เมื่อวันที่ 27 สิงหาคม ค.ศ. 2019 โดยได้ลงสนามในนาทีที่ 89

 ออกซ์ฟอร์ดยูไนเต็ด 
เมื่อวันที่ 31 สิงหาคม ค.ศ. 2021 เดวิส ได้ย้ายมาอยู่กับสโมสรออกซ์ฟอร์ดยูไนเต็ดด้วยสัญญาเบื้องต้น 2 ปี

 ระดับทีมชาติ 
 รุ่นอายุไม่เกิน 23 ปี 
ในวันที่ 28 กันยายน พ.ศ. 2562 เดวิสมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์ และมีชื่อติดทีมฟุตบอลเอเชียเยาวชนอายุไม่เกิน 23 ปี 2020 ที่ประเทศไทยเป็นเจ้าภาพ เพื่อคัดทีมเข้าร่วมการแข่งขันโอลิมปิกฤดูร้อน 2020

ในวันที่ 15 ตุลาคม พ.ศ. 2564 เดวิสมีชื่อติดทีมฟุตบอลทีมชาติไทยรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือก ที่ประเทศมองโกเลีย

 ชุดใหญ่ 
เบน เดวิส ติดทีมชาติไทยชุดใหญ่ครั้งแรกในการแข่งขันฟุตบอลชิงถ้วยพระราชทานคิงส์คัพ ครั้งที่ 49 ที่จังหวัดเชียงใหม่ โดยเขาเข้าไปแทนที่ของชนาธิป สรงกระสินธ์ ที่มีอาการบาดเจ็บ แต่เขายังไม่ได้รับโอกาสลงสนาม จนกระทั่งรายการอุ่นเครื่องตามปฏิทินฟีฟ่า เขามีชื่อติดทีมอีกครั้งในการพาทีมชาติไทยไปลุยอุ่นเครื่องที่ยุโรปในการพบกับ จอร์เจีย (79) และ เอสโตเนีย (115)
และในวันที่ 13 ตุลาคม 2566 เขาได้รับโอกาสลงสนามในนามทีมชาติไทยชุดใหญ่ในเกมที่ ทีมชาติจอร์เจีย พบ ทีมชาติไทย โดย เบน เดวิส ลงไปในฐานะตัวสำรองในนาทีที่ 74 แทนที่ของ ชาญณรงค์ พรมศรีแก้ว

 เกียรติประวัติ 
 ทีมชาติไทย รุ่นไม่เกิน 23 ปี
 ซีเกมส์ ไฟล์:Med 2.png เหรียญเงิน (1): ซีเกมส์ 2021
# เซนต์จอนส์ (รัฐนิวฟันด์แลนด์และแลบราดอร์)
เซนต์จอนส์  เป็นเมืองหลวงและนครใหญ่สุดในรัฐนิวฟันด์แลนด์และแลบราดอร์ เป็นเมืองทางปลายทิศตะวันออกของคาบสมุทรแอวาลอน บนเกาะขนาดใหญ่ของแคนาดาที่ชื่อ เกาะนิวฟันด์แลนด์ เมืองมีพื้นที่  และถือเป็นนครทางทิศตะวันออกสุดของทวีปอเมริกาเหนือPaul O'Neill, The Oldest City: The Story of St. John's, Newfoundland, 2003, .

ชื่อของเมืองตั้งตามการกำเนิดของยอห์นผู้ให้บัพติศมา เมื่อจอห์น แคบอตเชื่อว่าได้ล่องเรือมายังท่าเรือที่นี่ในปี ค.ศ. 1497 และเป็นเมืองตกปลาของชาวบาสก์ในชื่อเดียวกัน เมืองมีปรากฏอยู่ในแผนที่ตั้งแต่ต้น ราวปี 1519 ถือเป็นหนึ่งในเมืองการตั้งถิ่นฐานของชาวยุโรปที่เก่าแก่ที่สุดในอเมริกาเหนือ ตั้งเป็นนครอย่างเป็นทางการในปี ค.ศ. 1888 โดยมหานครมีประชากร 219,207 คน (ข้อมูล 1 กรกฎาคม 2017) เป็นเขตมหานครเซนต์จอนส์ที่ใหญ่เป็นอันดับ 20 ของแคนดา และเป็นอันดับ 2 ของแอตแลนติกแคนาดา เป็นรองเมืองแฮลิแฟกซ์
# ประจวบ บุนนาค
ประจวบ บุนนาค เป็นอดีตรัฐมนตรีว่าการกระทรวงสาธารณสุข ในรัฐบาลของนายควง อภัยวงศ์ และเป็นอดีตรัฐมนตรีช่วยว่าการกระทรวงสาธารณสุข 4 สมัย เป็นสมาชิกกรรมการราษฎร อดีตอธิบดีกรมวิทยาศาสตร์แจ้งความกระทรวงการอุตสาหกรรม เรื่อง ให้นายประจวบ บุนนาค พ้นจากตำแหน่งอธิบดีกรมวิทยาศาสตร์

 ประวัติ 
ประจวบ บุนนาค เกิดเมื่อวันที่ 14 มกราคม พ.ศ. 2464 ในตระกูลบุนนาค เป็นบุตรของพระยาศรีธรรมศกราช (ปิ๋ว บุนนาค) กับคุณหญิงเจียน ศรีธรรมศกราช เป็นพี่ชายของพลเอกบรรจบ บุนนาค สมรสกับนางสุพรรณ บุนนาค มีบุตรธิดาด้วยกัน 4 คน

 การทำงาน 
ในช่วงสงครามโลกครั้งที่ 1 นายประจวบได้เข้าร่วมกองทัพสยามไปราชการสงครามในตำแหน่ง ล่ามประจำกองทหารบกรถยนตร์ ในยศจ่านายสิบชั่วคราว เมื่อกลับถึงสยามได้รับพระราชทานเหรียญทองช้างเผือก

ต่อมา ประจวบ บุนนาค เข้ารับราชการในกรมวิทยาศาสตร์ ตำแหน่งผู้ช่วยแยกธาตุ ชั้น 1 เข้ารับพระราชทานยศเป็น "รองอำมาตย์เอก" และเลื่อนตำแหน่งเป็นนักเคมีเอก หัวหน้ากองเภสัชกรรม ต่อมาเป็นอธิบดีกรมวิทยาศาสตร์ 

ในปีพ.ศ. 2485 ได้รับพระบรมราชโองการโปรดเกล้าฯ แต่งตั้งให้เป็นราชบัณฑิตในวิชาวิทยาศาสตร์กายภาพประกาศสำนักนายกรัฐมนตรี เรื่อง แต่งตั้งราชบัณฑิต 

ประจวบ บุนนาค เป็นหนึ่งในสมาชิกคณะราษฎร ที่ดำเนินการการปฏิวัติสยาม พ.ศ. 2475 ยึดอำนาจจากพระบาทสมเด็จพระปกเกล้าเจ้าอยู่หัว และเปลี่ยนแปลงระบอบการปกครองของประเทศสยาม จากสมบูรณาญาสิทธิราชย์มาเป็นราชาธิปไตยภายใต้รัฐธรรมนูญ 

ต่อมาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของนายควง อภัยวงศ์ เมื่อปี พ.ศ. 2487พระบรมราชโองการ ประกาศ ตั้งและแต่งตั้งรัฐมนตรี (นายโป - ระ สมาหาร, นายประจวบ บุนนาค, พันเอกเรือง เรืองวีระยุทธ, นายทองอิน ภูริพัธน์, พลอากาศตรี กาพย์ เทวฤทธิ์พันลึก ทัตตานนท์)  และได้รับแต่งตั้งอีก 3 สมัยต่อเนื่อง ในรัฐบาลของนายทวี บุญยเกตุพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๙ ราย) รัฐบาลของหม่อมราชวงศ์เสนีย์ ปราโมชพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๒ ราย) และรัฐบาลของนายควง อภัยวงศ์อีกครั้งหนึ่งพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๑ ราย)

ในปี พ.ศ. 2490 ได้รับแต่งตั้งเป็นรัฐมนตรีว่าการกระทรวงสาธารณสุข

 เกียรติยศ 
 เหรียญ 
 พระราชทานเครื่องราชอิสริยาภรณ์
# กัลฟ์สตรีม
กระแสน้ำกัลฟ์สตรีม  รวมไปถึงกระแสน้ำที่ไหลต่อไปทางเหนือ เรียกว่า กระแสน้ำนอร์ทแอตแลนติก เป็นกระแสน้ำอุ่นในมหาสมุทรแอตแลนติก มีจุดเริ่มต้นที่อ่าวเม็กซิโกและแผ่ขยายไปยังปลายของรัฐฟลอริดา เคลื่อนตัวตามชายฝั่งทิศตะวันออกของสหรัฐและรัฐนิวฟันด์แลนด์และแลบราดอร์ ก่อนที่จะข้ามมหาสมุทรแอตแลนติกไป กระบวนการความหนาแน่นทางทิศตะวันตกทำให้กระแสน้ำกัลฟ์สตรีมเคลื่อนตัวไปทางเหนือด้วยความเร็วออกนอกชายฝั่งทิศตะวันออกของทวีปอเมริกาเหนือ โดยที่จุดพิกัดราว  กระแสน้ำแยกออกเป็น 2 ทาง ทางทิศเหนือ คือ กระแสน้ำนอร์ทแอตแลนติก วิ่งผ่านยุโรปเหนือและ กระแสน้ำทางใต้ กระแสน้ำกานาเรียสที่ไหลเวียนออกนอกแอฟริกาตะวันตก

กระแสน้ำกัลฟ์สตรีม โดยเฉลี่ยมีความกว้าง 100 กม. และลึก 800 เมตร ถึง 1,200 เมตร ความเร็วของกระแสน้ำมีความเร็วสูงสุดใกล้ผิวน้ำ โดยมีความเร็วสูงสุดเฉลี่ย 2.5 เมตร/ วินาที
# ทิโมธี สไนเดอร์
ทิโมธี เดวิด สไนเดอร์ (, เกิด 18 สิงหาคม ค.ศ. 1969) เป็นนักประวัติศาสตร์ชาวอเมริกัน ผู้เชี่ยวชาญด้านประวัติศาสตร์ยุโรปกลางและยุโรปตะวันออก รวมถึงฮอโลคอสต์ ปัจจุบัน สไนเดอร์เป็นศาสตราจารย์ภาควิชาประวัติศาสตร์ ที่มหาวิทยาลัยเยล สหรัฐอเมริกา และเป็นกรรมการด้านความสำนึกตระหนักรู้เรื่องการฆ่าล้างเผ่าพันธุ์และอาชญากรรมต่อมวลมนุษยชาติแห่งพิพิธภัณฑ์อนุสรณ์สถานการฆ่าล้างเผ่าพันธุ์แห่งสหรัฐอเมริกาtimothysnyder.org

 การศึกษา 
สไนเดอร์ เกิดวันที่ 18 สิงหาคม ค.ศ. 1969 ในรัฐโอไฮโอ จบการศึกษาระดับตรีด้านประวัติศาสตร์และรัฐศาสตร์ จากมหาวิทยาลัยบราวน์ และสำเร็จปริญญาดุษฎีบัณฑิตด้านประวัติศาสตร์สมัยใหม่ในปี ค.ศ. 1995 จากมหาวิทยาลัยออกซฟอร์ด ภายใต้อาจารย์ที่ปรึกษาคือ ทิโมธี การ์ตัน อัส และ เจอร์ซี เจดิลกิ

 ผลงาน 
สไนเดอร์เป็นนักประวัติศาสตร์ที่ผลงานตีพิมพ์อย่างสม่ำเสมอในวารสารวิชาการ และหนังสือจำพวกปริทัศน์วรรณกรรม (review) เช่น New York Review of Books เป็นต้น และผลิตหนังสือออกมามากกว่า 10 เล่ม อาทิ Bloodlands: Europe Between Hitler and Stalin (ปี 2010) ซึ่งเป็นประวัติศาสตร์สงครามระหว่างฮิตเลอร์กับสตาลิน, Thinking the Twentieth Century (ปี 2012 เขียนร่วมกับ โทนี จัดจ์) และหนังสือคำเตือนทางประวัติศาสตร์อย่าง On Tyranny: Twenty Lessons from the Twentieth Century (ปี 2017)

ในปี 2018 สไนเดอร์ ออกหนังสือ The Road to Unfreedom: Russia, Europe, America ซึ่งเป็นหนังสือวิพากษ์วิจารณ์การเชื่อมโยงของวลาดิมีร์ ปูตินต่อสหรัฐอเมริกา และประเทศรอบข้างThe Road to Unfreedom RUSSIA, EUROPE, AMERICA by TIMOTHY SNYDER - Penguin Random House หนังสือเล่มดังกล่าวที่ได้รับคำวิพากษ์วิจารณ์อย่างกว้างขวาง
# เอสซีบีพาร์กพลาซา
เอสซีบีพาร์กพลาซา  หรือ ไทยพาณิชย์พาร์กพลาซา  เป็นอาคารสำนักงานในเขตจตุจักร กรุงเทพมหานคร เริ่มก่อสร้างตั้งแต่ พ.ศ. 2535 ใช้เวลาก่อสร้างมากกว่า 4 ปี ด้วยงบประมาณมากกว่า 10,000 ล้านบาท (400 ล้านดอลลาร์สหรัฐในขณะนั้น) สร้างเสร็จในปี พ.ศ. 2539 เป็นที่ตั้งของสำนักงานใหญ่ของบริษัทในเครือเอสซีบี เอกซ์ โดยเฉพาะธนาคารไทยพาณิชย์ รวมถึงผู้เช่าสำนักงานและพื้นที่ค้าปลีกอื่น ๆ

 การจัดสรรพื้นที่ 
เอสซีบีพาร์กพลาซาตั้งอยู่บนพื้นที่  อยู่บนถนนรัชดาภิเษก ใกล้กับแยกรัชโยธิน ออกแบบโดย โรเบิร์ต บุย สถาปนิกชาวอเมริกันที่อาศัยในประเทศไทย เป็นหนึ่งในอาคารแรก ๆ ในประเทศไทยที่นำระบบอัจฉริยะมาปรับประสิทธิภาพการใช้พลังงานให้เหมาะสมที่สุด และเป็นเอกลักษณ์เฉพาะในยุคนั้นสำหรับการพัฒนากลุ่มอาคารทั้งหมดเป็นโครงการเดียวภายใต้การออกแบบองค์รวมร่วมกัน

เอสซีบีพาร์กพลาซาประกอบด้วยอาคาร 3 กลุ่ม ได้แก่ อาคารหลักความสูง 37 ชั้น หลังคารูปทรงปิรามิดสีทอง และอาคารที่อยู่ติดกันความสูง 24 ชั้น, อาคารเอสซีบีพาร์กพลาซาเวสต์ ประกอบด้วยอาคาร 2 หลัง ความสูง 12 ชั้น และ 21 ชั้น และอาคารเอสซีบีพาร์กพลาซาอีสต์ ประกอบด้วยอาคาร 2 หลัง ความสูง 21 ชั้น และ 5 ชั้น แต่ละกลุ่มตั้งอยู่บนอาคารค้าปลีกที่เชื่อมต่อกัน และมีบริการที่จอดรถอยู่ใต้ดินทั้งหมด การออกแบบเน้นรูปทรงสามเหลี่ยมเป็นส่วนใหญ่ และอาคารที่มีผนังกระจกทั้งหมดก็มีผังพื้นที่ตามตารางสามเหลี่ยม รวมถึงมีช่องแสงหลังคาทรงสามเหลี่ยมขนาดใหญ่ครอบคลุมบริเวณห้องโถงกลางของอาคารหลัก

 การใช้งาน 
เอสซีบีพาร์กพลาซาเป็นที่ตั้งของสำนักงานใหญ่ของธนาคารไทยพาณิชย์ ซึ่งได้รับการปรับปรุงใหม่ในปี พ.ศ. 2553 เช่นเดียวกับสำนักงานของบริษัทอื่นๆ อีกหลายแห่ง สำนักงานใหญ่ของยูนิลีเวอร์ในประเทศไทยอยู่ที่โครงการนี้จนถึงปี พ.ศ. 2558 ได้รับการออกแบบด้วยเป้าหมายที่จะเป็นเมืองที่มีสภาพแวดล้อมแบบบูรณาการ นอกจากนี้ อาคารชุดยังมีร้านค้าและร้านอาหารจำนวนมากในห้างสรรพสินค้าโพเดียม และเป็นจุดหมายปลายทางยอดนิยมสำหรับผู้ที่อาศัยและทำงานในพื้นที่

 อุบัติเหตุ 
เคยมีอุบัติเหตุร้ายแรงเกิดขึ้นในเอสซีบีพาร์กพลาซาทั้งสิ้น 2 ครั้ง ดังนี้

 กุมภาพันธ์ พ.ศ. 2558 เกิดเพลิงไหม้อาคารสำนักงานใหญ่ธนาคาร 3 ชั้น มีนักดับเพลิงเสียชีวิต 1 ราย
 มีนาคม พ.ศ. 2559 อุบัติเหตุทางเคมีทำให้มีผู้เสียชีวิต 8 ราย (ผู้รับเหมา 7 รายและเจ้าหน้าที่รักษาความปลอดภัย 1 ราย) ซึ่งกำลังซ่อมบำรุงระบบดับเพลิงในห้องนิรภัยเก็บเอกสารที่ชั้นใต้ดินของอาคาร

 ระเบียงภาพ
# สภาเซมสกี
สภาเซมสกี  เป็นรัฐสภาของอาณาจักรซาร์รัสเซีย โดยแบ่งประเภทสมาชิกตามหลักฐานันดรแห่งราชอาณาจักร ดำรงอยู่ระหว่างคริสต์ศตวรรษที่ 16 และ 17

สมาชิกสภาเซมสกีแบ่งออกเป็นสามชนชั้นในสังคมศักดินา ได้แก่ ขุนนางและข้าราชการระดับสูง สมัชชาศักดิ์สิทธิ์ ของบาทหลวงนิกายออร์ทอดอกซ์ และผู้แทนของ "สามัญชน" ประกอบด้วยเหล่าพ่อค้าและชาวเมือง สภาเซมสกีอาจถูกจัดขึ้นโดยพระเจ้าซาร์ อัครบิดร หรือสภาดูมาโบยาร์ ก็ได้ เพื่อตัดสินปัญหาขัดแย้งหรือผ่านข้อกฎหมายสำคัญ

ซาร์อีวานผู้โหดเหี้ยมเรียกประชุมสภาเซมสกีเป็นครั้งแรกในปี ค.ศ. 1549 การเรียกประชุมหลาย ๆ ครั้งมีจุดประสงค์เพื่อเป็นตรายาง แต่ในอีกทางหนึ่งก็เป็นไปเพื่อรับฟังแนวคิดจากขุนนางชั้นผู้น้อยและชาวเมืองเช่นกัน หลังจากการสิ้นสุดราชวงศ์รูลิค ซึ่งก่อให้เกิดวิกฤตการการสืบราชสมบัติ สภาเซมสกีได้ลงมติเลือกโบริส โกดูนอฟ ขึ้นเป็นพระเจ้าซาร์พระองค์ใหม่ในปี ค.ศ. 1598 เป็นสาเหตุหนึ่งซึ่งนำไปสู่ช่วงเวลาแห่งความวุ่นวาย ภายหลังจากการขึ้นครองราชย์ของพระเจ้าซาร์มีไฮล์ที่ 1 ในปี ค.ศ. 1613 สภาเซมสกีก็เริ่มประชุมกันปีละครั้ง แต่เมื่อราชวงศ์โรมานอฟเริ่มมีความมั่นคงขึ้น สภาเซมสกีก็เริ่มสูญเสียอำนาจ โดยหลังจากการประชุมเพื่อลงนามในสนธิสัญญาเพเรยาสลาฟ เมื่อปี ค.ศ. 1654 ก็ไม่มีการเรียกประชุมอีกเลยเป็นเวลาสามสิบปี สภาเซมสกีครั้งสุดท้ายถูกจัดขึ้นในคริสต์ทศวรรษที่ 1680 เพื่อยกเลิกระบบ มานิสชิสเตโว  (mestnichestvo) และลงนามในสนธิสัญญา"สันติภาพตลอดกาล" กับโปแลนด์

สภาเซมสกีแห่งปี ค.ศ. 1922
สภาเซมสกีแห่งแคว้นอาร์มูร์ (Приамурский Земский Собор) ของรัฐบาลเฉพาะกาลปรีอาร์มูรีเย (Provisional Priamurye Government) ได้รับการจัดตั้งขึ้นในเมืองวลาดีวอสตอค ในวันที่ 23 กรกฎาคม ค.ศ. 1922 โดยมิฮาอิล ดิเทอร์คิน (Mikhail Diterikhs) ระหว่างสงครามกลางเมืองรัสเซีย ดิเทอร์คินเป็นนายทหารของกองทัพขาว ในภูมิภาคตะวันออกไกลของรัสเซีย (Russian Far East) เขาได้เรียกประชุมสภาดังกล่าวหลังจากการประหารชีวิตราชวงศ์โรมานอฟผ่านมาแล้วสี่ปี เพื่อฟื้นฟูระบอบกษัตริย์ขึ้นใหม่ โดยประกาศให้แกรนด์ดยุกนิโคไล นิโคเลวิช (Grand Duke Nicholas Nikolaevich) เป็นจักรพรรดิแห่งรัสเซีย และอัครบิดรทริคอน (Patriarch Tikhon) เป็นประธานสภากิตติมศักดิ์ ทั้งแกรนด์ดยุกนิโคไลและอัครบิดรทริคอนไม่อยู่ในที่ประชุมดังกล่าว และแผนนี้ก็มีอันต้องยกเลิกไปหลังจากแคว้นดังกล่าวเสียแก่พวกบอลเชวิกในอีกสองเดือนให้หลัง

 อ่านเพิ่ม 

 S.L. Avaliani, "Литературная история земских соборов" [Literary History of the Zemsky Sabors]. Odessa: 1916.
 John Keep, "The Decline of the Zemsky Sobor," in Power and the People: Essays on Russian History. Boulder, CO: East European Monographs, 1995; pp. 51-72.